Center for Strategi, Kommunikation og Administration

Frederiksholms Kanal 12

1220 København K

Tlf 33 13 44 11

MOB 41 20 60 19

E-MAIL nynne.bojsen.faartoft@natmus.dk



|  |
| --- |
|  |
|  | 20. december 2013 |  |  |  |

**Cavlingprisen bliver uddelt på Nationalmuseet**

Nationalmuseet lægger hus til, når vinderne af Cavlingprisen bliver afsløret d. 10. januar 2014. Det er første gang, at prisoverrækkelsen finder sted på museet.

Nationalmuseet sætter stor pris på at danne rammen for uddelingen af Cavlingprisen 2013. Prisoverrækkelsen finder nemlig sted i Festsalen, som med sine søjler og historiske interiør et af museets allersmukkeste lokaler.

Her vil de endnu ukendte vindere af Danmarks mest prestigefyldte journalistpris blive afsløret. De nomineredes familie og kollegaer vil være til stede sammen med et bredt udsnit af pressen og pressens minister, statsminister Helle Thorning Schmidt.

Cavlingprisen er opkaldt efter Henrik Cavling, som stiftede Dansk Journalistforbund. Prisen bliver uddelt hvert år i januar af en komité, som er udpeget af Dansk Journalistforbund. Prisen er på 25.000 kroner, og med den følger en Henrik Cavling-statuette, som er lavet af Jørgen Rode.

**De nominerede til Cavlingprisen 2013 er:**
- Niels Sandøe og Thomas G. Svaneborg, JP Forlag, for bogen ”Andre Folks Penge”, hvori de kortlægger grundlaget for den danske finanskrise.

- Orla Borg, Morten Pihl og Carsten Ellegaard, Jyllands-Posten, for deres artikelserie om agenten Morten Storm og afsløringer af PET’s metoder i kampen mod terrorisme.

- Per Mathiessen, Janus Østergaard, Steen Larsen, James Kristoffer Miles og Sverre Quist, Ekstra Bladet, for deres afsløringer af Lars Løkke Rasmussens rejseudgifter som formand for klimaorganisationen GGGI.

- Astrid Fischer, Laurits Nansen og Line Gertsen, DR, for deres afsløringer af blandt andre psykiateren Arne Mejlhedes fejlbehandling i årevis, uden at Sundhedsstyrelsen greb ind.

- Jeppe Gaardboe, Frederik Brun Madsen, Søren Kristensen, Michael Klint og Steen Jensen, DR, for dokumentarserien ”I Skattely” med afsløringer af finansielle rådgiveres vejledning om skattely.

- Johan Winther og Jakob Ussing, Berlingske Tidende, for deres kulegravning af lovarbejdet omkring støtte til solceller.

Se listen over tidligere Cavlingmodtagere på Dansk Journalistforbunds hjemmeside.

**Cavlingprisen 2013:**Arrangementet starter kl. 15.00 i Festsalen på Nationalmuseet med efterfølgende reception kl. 17.00.

**Til pressen:**Medier, der ønsker at dække begivenheden med kamera, bedes kontakte Troels Johannesen, kommunikationskonsulent i Dansk Journalistforbund, på 27 25 80 59.

**Billedtekster:**

**Billede:** Nationalmuseets festsal danner rammen om uddelingen af årets Cavling-pris. Festsalen er en af museets mest benyttede lokaler. Foto: Nationalmuseet.

**For yderligere information kontakt:**

Nynne Bojsen Faartoft, presse- og kommunikationsmedarbejder, Nationalmuseet. Tlf. 41 20 60 19.